CELEX: 32017R2460
Language: ro
Date: 2017-10-30 00:00:00
Title: Regulamentul (UE) 2017/2460 al Comisiei din 30 octombrie 2017 de modificare a anexei VII la Regulamentul (CE) nr. 882/2004 al Parlamentului European și al Consiliului privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor în ceea ce privește lista cu laboratoarele de referință ale Uniunii (Text cu relevanță pentru SEE. )

29.12.2017   
            
            
               RO
            
            
               Jurnalul Oficial al Uniunii Europene
            
            
               L 348/34
            
         REGULAMENTUL (UE) 2017/2460 AL COMISIEI
   din 30 octombrie 2017
   de modificare a anexei VII la Regulamentul (CE) nr. 882/2004 al Parlamentului European și al Consiliului privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor în ceea ce privește lista cu laboratoarele de referință ale Uniunii
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 32 alineatul (5),
   întrucât:
   
               (1)
            
            
               Regulamentul (CE) nr. 882/2004 stabilește normele generale pentru efectuarea controalelor oficiale de verificare a conformității cu normele privind igiena alimentară, printre altele. În conformitate cu regulamentul respectiv, laboratoarele de referință ale Uniunii Europene (denumite în continuare „laboratoare de referință ale UE”) au responsabilitatea, în special, de a furniza către laboratoarele naționale de referință detaliile metodelor analitice și de a coordona aplicarea acestor metode. În anexa VII la regulamentul menționat anterior este stabilită o listă cu laboratoarele de referință ale UE.
            
         
               (2)
            
            
               Programul de lucru al laboratoarelor de referință ale UE pentru lapte și produse lactate are ca scop principal furnizarea metodelor analitice și asigurarea unei abordări comune a testelor de competență interlaboratoare efectuate de laboratoarele naționale de referință cu privire la markerii indicatori ai calității, cum ar fi numărul celulelor somatice și a germenilor. Cunoștințele bazate pe stadiul actual al tehnologiei necesare pentru efectuarea corectă a acestor analize sunt în prezent bine stabilite atât la nivelul laboratoarelor oficiale care efectuează controalele oficiale, cât și la nivelul laboratoarelor utilizate din ce în ce mai mult de operatorii din sectorul alimentar pentru analiza respectivilor markeri, care reprezintă un factor care determină prețul laptelui colectat la ferme.
            
         
               (3)
            
            
               Laboratorul de referință al UE pentru lapte și produse lactate nu mai este necesar în interiorul Uniunii. Prin urmare, acesta ar trebui eliminat din lista cu laboratoarele de referință ale UE din anexa VII la Regulamentul (CE) nr. 882/2004.
            
         
               (4)
            
            
               Prin urmare, anexa VII la Regulamentul (CE) nr. 882/2004 ar trebui modificată în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   În partea I a anexei VII la Regulamentul (CE) nr. 882/2004, punctul 1 se elimină.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 octombrie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 165, 30.4.2004, p. 1.